cyanic-selkie/wikianc huggingface dataset:
मिथाइलएमाइन
मिथाइलएमाइन एक कार्बनिक यौगिक है।
चकिया
चकिया, उत्तर प्रदेश - उत्तर प्रदेश के वाराणसी मंडल के चंदौली जिले की एक तहसील है.
रोड्रिगो टोट
रोड्रिगो टोट (जन्म c.1958) ग्वाटेमाला में एक किसान और स्वदेशी नेता हैं।
वह क्यू'एक्ची' लोगों का सदस्य है। खनन से होने वाले पर्यावरणीय नुकसान से अपने समुदाय की भूमि की रक्षा करने के प्रयासों के लिए टोट को 2017 में गोल्डमैन पर्यावरण पुरस्कार से सम्मानित किया गया था।
प्रारंभिक जीवन
टोट का जन्म ग्वाटेमाला के क्विच में 60 के दशक की खनन भीड़ से ठीक पहले हुआ था। टोट ने अपने माता-पिता दोनों को कम उम्र में खो दिया और 12 साल की उम्र में अगुआ कैलिएंट में विस्तारित परिवार के साथ रहने चले गए।
खेती
1985 में, टोट ने अपने समुदाय के 63 अन्य स्वदेशी किसानों के साथ, अपने समुदाय में भूमि पर काम करने के लिए एक संपत्ति का शीर्षक प्राप्त किया। तीन साल बाद, हालांकि, इन खिताबों के रिकॉर्ड गायब हो गए, और, जब शीर्षक के लिए अंतिम भुगतान किया गया, तो लोगों को भूमि के कानूनी शीर्षक से वंचित कर दिया गया।
2004 में, किसानों को उनकी भूमि के अधिकार से वंचित किए जाने के दो साल बाद, ग्वाटेमाला सरकार ने 16 माया समुदायों को कवर करने वाले क्षेत्र के लिए खनन लाइसेंस प्रदान किया।  खनन अधिग्रहण के बाद, क्यू'एक्ची' अदालत में अपने भूमि अधिकारों के लिए लड़ने के लिए निकल पड़े। 2011 में, समूह ने अपना मुकदमा जीता और ग्वाटेमाला संवैधानिक न्यायालय ने एक ऐतिहासिक निर्णय जारी किया जिसने क्यू'एक्ची' लोगों के संपत्ति अधिकारों को मान्यता दी।
रामपुरा फूल
रामपुरा फूल (Rampura Phul) भारत के पंजाब राज्य के बठिन्डा ज़िले में स्थित एक नगर है। इसका नाम दो गाँवों - रामपुरा और फूल - के बीच स्थित होने के कारण पड़ा है।
ब्रह्मगिरि
ब्रह्मगिरि वन्यजीव अभयारण्य, कर्नाटक के कोडगु जिले में स्थित अभयारण्य है जो पश्चिमी घाट का भाग है। यह 181 वर्ग किलोमीटर में फैला है और कुट्टा से माकुट्टा के बीच बना हुआ है। यह अभयारण्य केरल के अरलम वन्यजीव अभयारण्य के निकट है। ये जंगल गौर, भालू, हाथी, हिरन, चीते, जंगली बिल्ली, शेर जैसी पूंछ वाला बंदर और नीलगिरी लंगूर का घर है। ब्रह्मगिरि अभरारण्य विभिन्न प्रकार के पक्षी देखने के लिए भी उचित जगह है। इस अभयारण्य में आने का सही समय अक्टूबर से मई है। यहाँ आने से पहले अनुमति लेना आवश्यक है।
जेम्स वेब खगोलीय दूरदर्शी
इसका असली नाम अगली पीढ़ी का अंतरिक्ष दूरदर्शी (Next Generation Space Telescope (NGST)) था, जिसका सन २००२ में नासा के द्वितीय प्रशासक जेम्स एडविन वेब (१९०६-१९९२) के नाम पर दोबारा नामकरण किया गया। जेम्स एडविन वेब ने केनेडी से लेकर ज़ोंनसन प्रशासन काल (१९६१-६८) तक नासा का नेतृत्व किया था। उनकी देखरेख में नासा ने कई महत्वपूर्ण प्रक्षेपण किए, जिसमे जेमिनी कार्यक्रम के अंतर्गत बुध के सारे प्रक्षेपण एवं प्रथम मानव युक्त अपोलो उड़ान शामिल है।
JWST की कक्षा पृथ्वी से परे पंद्रह लाख किलोमीटर दूर लग्रांज बिन्दु L2 पर होगी अर्थात पृथ्वी की स्थिति हमेंशा सूर्य और L2 बिंदु के बीच बनी रहेगी। चूँकि L2 बिंदु में स्थित वस्तुएं हमेंशा पृथ्वी की आड़ में सूर्य की परिक्रमा करती है इसलिए JWST को केवल एक विकिरण कवच की जरुरत होगी जो दूरदर्शी और पृथ्वी के बीच लगी होगी। यह विकिरण कवच सूर्य से आने वाली गर्मी और प्रकाश से तथा कुछ मात्रा में पृथ्वी से आने वाली अवरक्त विकिरणों से दूरदर्शी की रक्षा करेगी। L2 बिंदु के आसपास स्थित  JWST की कक्षा की त्रिज्या बहुत अधिक (८ लाख कि.मी.) है, जिस कारण पृथ्वी के किसी भी हिस्से की छाया इस पर नहीं पड़ेगी। सूर्य की अपेक्षा पृथ्वी से काफी करीब होने के बावजूद JWST पर कोई ग्रहण नहीं लगेगा।
कक्षा
JWST की कक्षा अंडाकार होगी और इसकी त्रिज्या अर्ध-स्थायी द्वितीय लाग्रांज बिंदु L2 के आसपास आठ लाख किलोमीटर (५ लाख मील) होगी। पृथ्वी -सूर्य L2 बिंदु (जहां से वेब टेलिस्कोप अपनी कक्षा में परिक्रमा करेगा) की पृथ्वी से दूरी पंद्रह लाख किलोमीटर (९,३०,००० मील) है। यह दूरी पृथ्वी और चन्द्रमा के बीच कि दूरी से चार गुना अधिक है। इतनी लम्बी दूरी पर स्थित होने के कारण प्रक्षेपण के पश्चात वेब टेलिस्कोप की सेवा लेना हबल टेलिस्कोप की अपेक्षा बहुत कठिनाई भरा कार्य होगा। इसके चिंतन की फिलहाल कोई योजना नहीं है।
वें वस्तुएँ जो पृथ्वी की कक्षा से बाहर स्थित होती है साधारणतया सूर्य का एक चक्कर लगाने में एक वर्ष से ज्यादा समय लेती है। हालांकि L2 बिंदु पर गुरुत्वाकर्षणीय खिंचाव (विशेषकर सूर्य का और पृथ्वी का अतिरिक्त खिंचाव) संतुलित होता है। इसका अर्थ यह है कि JWST और पृथ्वी, सूर्य कि परिक्रमा साथ-साथ करेंगे। सूर्य और पृथ्वी का संयुक्त गुरुत्वाकर्षण बल अंतरिक्ष यान को इस बिंदु पर थाम कर रखेगा। सैद्धांतिक रूप से अंतरिक्ष यान को L2 से होकर गुजरने वाली कक्षा में परिक्रमा करने के लिए किसी अतिरिक्त धक्के कि जरुरत नहीं होगी, यह स्वतः ही पृथ्वी के साथ-साथ सूर्य की परिक्रमा करता रहेगा।
प्रकाशिकी
JWST हबल अंतरिक्ष दूरदर्शी (HST) का सच्चा उत्तराधिकारी इस मायने में है कि यह अपेक्षाकृत अधिक से अधिक तारों को देखने में सक्षम है। तुलना करने के लिए हबल अंतरिक्ष दूरदर्शी से ली गई केरीना निहारिका की दो छवियों को लेते हैं (बायाँ चित्र)। दोनों एक ही खगोलीय निकाय के चित्र है। उपरी चित्र दृश्य प्रकाश में लिया गया है जबकि निचला चित्र अवरक्त प्रकाश में लिया गया है। दोनों चित्रों को ध्यान से देखने पर स्पष्ट है कि अवरक्त प्रकाश में लिए गए चित्र में अधिक तारों को देखा जा सकता है जबकि उसी स्थान की दृश्य प्रकाश में लिए गए चित्र में अपेक्षाकृत कम तारे नजर आते हैं।
दृश्य वर्णक्रम की नजरें गैस और धूल के पार ठीक से नहीं देख सकती, जिससे छवियाँ धुंधली मिलती है जबकि अवरक्त वर्णक्रम में आसानी से पार देखा जा सकता है। लगभग सभी प्रकार की गैसें और धूल दृश्य प्रकाश में ली गई छवियों को धुंधला कर दृश्य को पूर्ण रूप से गायब कर देती है। इसके विपरीत अवरक्त प्रकाश में गैस और धूल के पीछे स्थित तारों की स्पष्ट छवि मिलती है। अवरक्त खगोलिकी, अंतरिक्ष के धूसर क्षेत्रों (जैसे कि आण्विक बादल) को भेद सकती है, ग्रहों का पता लगा सकती है और यहाँ तक कि ब्रह्माण्ड के शुरूआती दिनों की उच्च लाल-विचलन वस्तुओं को भी देख सकती है।
हमारे नजदीक स्थित तारों (जैसे की सूर्य) की अपेक्षा दूर स्थित अधिकतर तारे नवीकृत या जवान है तथा उनका जन्म समय काल में बिगबैंग के काफी करीब हुआ है। चूँकि ब्रह्माण्ड फ़ैल रहा है इसलिए इन नवीकृत तारों से हम तक पहुँचने वाला प्रकाश, वर्णक्रम में लाल-विचलन प्रदर्शित करता है और यही कारण है कि इन्हें अवरक्त प्रकाश में आसानी से देखा जा सकता है। अवरक्त प्रकाश का उपयोग सक्रिय आकाशगंगाओं के कोर का अवलोकन करने कि लिए भी होता है जो कि प्रायः गैस और धूल से आच्छादित होता है।
नियर इन्फ्रारेड स्पेक्ट्रोग्राफ (NIRSpec)
नियर इन्फ्रारेड स्पेक्ट्रोग्राफ वेब दूरबीन के चार उपकरणों में से एक है। यह एक बहु-वस्तु स्पेक्ट्रोग्राफ है जो एक साथ 100 से अधिक खगोलीय वस्तुओं का अवलोकन करने में सक्षम है। यह निम्न, मध्यम और उच्च-रेजोल्युसन स्पेक्ट्रोस्कोपिय अवलोकन द्वारा वेब दूरबीन के चार मुख्य विज्ञान उद्देश्यों को आधार प्रदान करेगा। नियर इन्फ्रारेड स्पेक्ट्रोग्राफ यूरोपीय उद्योग द्वारा ईएसए के विनिर्देशों के लिए निर्मित हुआ है तथा इएसटीइसी, नीदरलैंड में ईएसए जेडब्ल्युएसटी परियोजना द्वारा प्रबंधित है।
मिड इन्फ्रारेड उपकरण (MIRI)
मिड इन्फ्रारेड उपकरण वेब दूरबीन के चार उपकरणों में से एक है। यह उपकरण मध्यम और निम्न-रेजोल्युसन स्पेक्ट्रोस्कोपी की सीधी तस्वीरें तथा कोरोनाग्राफिक तस्वीरें उपलब्ध कराएगा। इसके द्वारा वेब दूरबीन के सभी प्राथमिक विज्ञान उद्देश्यों में महत्वपूर्ण योगदान की उम्मीद है। मिड इन्फ्रारेड उपकरण यूरोप और अमरीका के बीच एक साझेदारी के रूप में विकसित किया गया था - इनमें मुख्य भागीदार राष्ट्रीय वित्त पोषित यूरोपीय संस्थान (मीरी यूरोपीय कंसोर्टियम) का एक संघ, जेट प्रोपल्सन प्रयोगशाला (जेपीएल), ईएसए तथा नासा का गोडार्ड स्पेस फ्लाइट सेंटर (जीएसएफसी) है।
मुख्य दर्पण
वेब दूरबीन का मुख्य दर्पण बेरिलियम धातु पर सोने की कोटिंग कर बनाया गया है। यह एक केंद्र के चारों ओर दो वलयों में व्यवस्थित षटकोण आकार के १८ खंडो से मिलकर बना एक दर्पण है। प्रत्येक खंड का व्यास (आमने सामने की दो भुजाओं के बीच की दूरी) १.३ मीटर और वजन लगभग २० किलो (४६ पौंड) है। जेम्स वेब टेलिस्कोप के विज्ञान लक्ष्यों में से एक है समय धारा में पीछें की ओर जाकर उस समय को देखना जब आकाशगंगाएं युवावस्था में थी। वेब यह कार्य सुदूर की उन आकाशगंगाओं के निरीक्षण से करेगा जो हमसे १३ अरब प्रकाशवर्ष दूर है। सूदूर स्थित ऐसी बेजान वस्तुओं को देखने के लिए वेब को एक बड़े दर्पण की जरुरत पडेगी। दर्पण का क्षेत्रफल जितना अधिक होगा वह उतना ही अधिक प्रकाश इकट्ठा कर सकेगा और निरीक्षित वस्तु उतनी ही अधिक बारीकी से देखी जा सकेगी। यदि हबल टेलिस्कोप के २.४ मीटर दर्पण का आकार बढ़ाकर वेब की आवश्यकताओं के अनुकूल बना दिया जाए तो इतने बड़े और वजनी दर्पण को बनाना और उसको अंतरिक्ष में स्थापित करना अपने आप में एक चुनौतीपूर्ण कार्य होगा। इससे पहले अंतरिक्ष में इतना बड़ा दर्पण कभी नहीं ले जाया गया है। इस समस्या के हल के लिए वेब दल ने एक नया रास्ता खोजा। उन्होंने एक ऐसा दर्पण बनाने का निश्चय किया जो वजन में हल्का हो और बहुत मजबूत भी हो। आखिरकार उन्होंने दर्पण को बेरिलियम धातु से बनाने का निर्णय लिया।
बेरिलियम एक हल्की धातु है (परमाणु चिन्ह Be) और यह अपने वजन के हिसाब से बहुत मजबूत होती है। इसमे ऐसे अनेक गुण है जो वेब के मुख्य दर्पण की आवश्यकताओं को पूरा करता है। बेरिलियम विभिन्न तापमानों में भी अपने आकार को स्थिर बनाएं रखने में सक्षम है। साथ ही यह विद्युत् और ताप का अच्छा सुचालक है और इसमे चुम्बकीय गुण भी नहीं पाया जाता है।
इतने बड़े दर्पण को प्रक्षेपण यान के अंदर रखना भी अपने आप में एक समस्या है। इतना बड़ा दर्पण यान में समा नहीं सकता और प्रकाशिकी इसके आकार को छोटा करने की इजाजत नहीं देता | इस समस्या के हल के लिए वेब दल ने दर्पण को ऐसे कई खण्डों में बनाने का निर्णय लिया जिसे समेटकर आकार इतना छोटा किया जा सके की यह यान में आसानी से समा जाए | वेब दूरदर्शी को उसकी कक्षा में स्थापित करने के बाद दर्पण को खोल दिया जाएगा जिससे यह अपना पूर्व आकार प्राप्त कर लेगा।
साझेदारी
नासा, ईएसए और सीएसए 1996 से दूरबीन के लिए सहयोगी है। निर्माण और प्रक्षेपण में ईएसए की भागीदारी का 2003 में उनके सदस्यों द्वारा अनुमोदन किया गया तथा 2007 में ईएसए और नासा के बीच एक समझौते पर हस्ताक्षर हुए। पूर्ण भागीदारी, प्रतिनिधित्व और अपने खगोलविदों के लिए वेधशाला के प्रयोग के बदले में, ईएसए एनआईआर स्पेक उपकरण, एमआईआरआई उपकरण की ऑप्टिकल बेंच असेंबली, एरियन-5 ईसीए लांचर और अभियान के समर्थन के लिए मानव शक्ति प्रदान कर रहा है। सीएसए, फाइन गाइडेंस सेंसर और इंफ्रारेड इमेजर स्लीटलेस स्पेक्ट्रोग्राफ के साथ साथ अभियान के समर्थन के लिए मानव शक्ति प्रदान करेगा।
कम्बम, तमिल नाडु
कम्बम (Cumbum) भारत के तमिल नाडु राज्य के तेनी ज़िले में स्थित एक नगर है। भारत का राष्ट्रीय राजमार्ग १८३ यहाँ से गुज़रता है।
सिबिलोई राष्ट्रीय उद्यान
सिबिलोई राष्ट्रीय उद्यान उत्तरी कीनिया में तुर्काना झील के उत्तरपूर्वी तट पर स्थित एक राष्ट्रीय उद्यान है। उद्यान का क्षेत्रफल 1570 वर्ग किलोमीटर है।
मालसोमापुरं (कर्नूलु)
मालसोमापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
धारी, कोश्याँकुटोली तहसील
धारी, कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अटल बिहारी वाजपेयी चिकित्सा विश्वविद्यालय
अटल बिहारी वाजपेयी चिकित्सा विश्वविद्यालय, लखनऊ, उत्तर प्रदेश में एक राज्य सरकार द्वारा संचालित विश्वविद्यालय है। इस विश्वविद्यालय का संचालन 2020 में कुलपति की नियुक्ति से प्रारम्भ हुआ था तथा 2021 से उत्तर प्रदेश के सभी सरकारी और निजी मेडिकल कालेज, डेन्टल कालेज, नर्सिंग कॉलेज और पैरामेडिकल काॅलेज इस विश्वविद्यालय के अधीन आ गए थे। इसे उत्तर प्रदेश विधानसभा की 2018 की अधिनियम 42 द्वारा स्थापित किया गया था৷
राई विधानसभा निर्वाचन क्षेत्र, हरियाणा
राई विधानसभा निर्वाचन क्षेत्र, हरियाणा हरियाणा के सोनीपत जिले में स्थित एक विधान सभा क्षेत्र है। यह सोनीपत लोक सभा निर्वाचन क्षेत्र के अन्तर्गत आता है।
विधायक
इस क्षेत्र के वर्तमान विधायक जय तीरथ हैं।
अबु नगर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
राक्छम
राक्छम (Rakchham) भारत के हिमाचल प्रदेश राज्य के किन्नौर ज़िले में स्थित एक गाँव है। यह बस्पा घाटी (सांगला घाटी) में बस्पा नदी के किनारे बसा हुआ है, और सांगला से छितकुल जाने वाले मार्ग में बीच में पड़ता है।
नेल्लौर
पन्‍नार नदी के किनारे बसा आंध्र प्रदेश का खूबसूरत शहर है नैल्‍लोर। यह नेल्लौर जिला का मुख्यालय है। नैल्‍लोर और उसके आसपास के क्षेत्र में धान की खेती बहुतायत में होती है। इसी कारण इस स्‍थान का नाम नैल्‍लोर (नेल्‍लु-धान, उस-नगर) पड़ा। नैल्‍लोर को विक्रमसिम्‍हपुरी के नाम से भी जाना जाता था। सांस्‍कृति दृष्टि से नैल्‍लोर आंध्र प्रदेश के अन्‍य शहरों से अलग माना जाता है क्‍योंकि यहीं पर महान तेलगु कवि तिखना सोमवाजी का जन्‍म हुआ था जिन्‍होंने आगे चलकर महाभारत का तेलूगु में अनुवाद किया था। Bharat ka sab se bada badarak aur utpdan yahi se hota h
इतिहास
यह प्राचीन नगर तीसरी शताब्‍दी में अशोक साम्राज्‍य का हिस्‍सा था। चौथी से छठीं शताब्‍दी तक पल्‍लवों ने यहां पर शासन किया। पर्यटन के क्षेत्र में यहां विकास की बहुत संभावनाएं हैं। मंदिर, किले और स्‍मारक, नेलापट्टु पक्षी अभ्‍यारण्‍य और पुलिकट झीले यहां के प्रमुख आकर्षण्‍ा हैं।
उदयगिरी किला
उदयगिरी किले का निर्माण विजयनगर के राजाओं ने 14वीं शताब्‍दी में करवाया था। संजीव पहाड़ी की चोटी पर बना यह किला नैल्‍लोर से 96 किलोमीटर दूर हे। ग्‍यारह किलों के अलावा यहां पल्‍लवों और चोल वंश द्वारा बनाए गए मंदिर भी हैं। सात मील के क्षेत्र में फैला यह किला अपने सुंदर वास्‍तुशिल्‍प के लिए प्रसिद्ध है।
पुलिकट झील
पुलिकट को भारत में खारे पानी की दूसरी सबसे बड़ी झील माना जाता है। बंगाल की खाड़ी के तट से साथ स्थित इस झील में पक्षियों को प्रजनन और भोजन की उपयुक्‍त दशाएं उपलब्‍ध होती हैं इसलिए यह बड़ी संख्‍या में प्रवासी जलीय पक्षियों को अपनी ओर आकर्षित करती है।
सोमसिला
नैल्‍लोर से 80 किलोमीटर दूर सोमसिला अपने सोमेश्‍वर मंदिर और सोमसिला बांध के लिए मशहूर है। इस मंदिर का निर्माण श्री कृष्‍ण देवार्या के शासनकाल में हुआ था। पन्‍नार नदी पर बना सोमसिला बांध नेल्‍लार जिले का सबसे बड़ा बांध है। स्‍थानीय निवासियों के बीच यह स्‍थान पिकनिक स्‍पॉट के रूप में प्रसिद्ध है।
रहमतबाद
नैल्‍लोर के समीप स्थित रहमतबाद प्रसिद्ध आध्‍यात्मिक व्‍यक्तियों के मकबरों के लिए जाना जाता है जैसे नयाब-ए-रसूल और उनकी बेगम मा हबीबा। जून-जुलाई के महीनों में यहां त्‍योहार का सा माहौल होता है। उस दौरान हजारों लोग यहां आते हैं।
जोनावाडा
नेल्‍लोर से 15 किलोमीटर दूर स्थित जोनावाडा एक प्रसिद्ध तीर्थस्‍थान है। विश्‍व में कामाक्षी देवी के दो मंदिर हैं जिनमें से एक यहां है। 1150 में निर्मित इस मंदिर परिसर में श्री मल्लिकार्जुन स्‍वामी और देवी कामाक्षी अम्‍मा का मंदिर है। हर साल यहां दस दिन का महोत्‍सव पूरी श्रद्धा और उल्‍लास के साथ मनाया जाता है।
कृष्‍णा मंदिर
यह विशाल मंदिर नेल्‍लोर की वेदायपलम रोड पर स्थित है। मंदिर के गर्भगृह में भगवान कृष्‍ण के साथ-साथ भगवान गणेश और दत्‍तात्रेय की प्रतिमाएं भी स्‍थापित की गई हैं। मंदिर परिसर में कर्या सिद्धि हनुमान और आस्‍था लक्ष्‍मी के मंदिर भी हैं।
आवागमन
निकटतम हवाई अड्डा चेन्‍नई शहर से 50 किलोमीटर दूर है। यहां पर वॉल्‍टेयर-चेन्‍नई ब्रॉड गेज लाइन का रेलवे स्‍टेशन है। आंध्र प्रदेश के प्रमुख शहरों से यहां के लिए सड़कें व बसें उपलब्‍ध हैं।
रुद्राक्ष
रुद्राक्ष एक फल की गुठली है। इसका उपयोग आध्यात्मिक क्षेत्र में किया जाता है। ऐसा माना जाता है कि रुद्राक्ष की उत्पत्ति भगवान शंकर की आँखों के जलबिंदु से हुई है। इसे धारण करने से सकारात्मक ऊर्जा मिलती है। रुद्राक्ष शिव का वरदान है, जो संसार के भौतिक दु:खों को दूर करने के लिए प्रभु शंकर ने प्रकट किया है।
रुद्राक्ष (आईएएसटी: रुद्राका, देवनागरी: रुद्रक्ष, तेलुगू:రుద్రాక్ష, तमिल: ருத்ராட்ச एक प्रकार का बीज होता है एवं यह परंपरागत रूप से हिंदू धर्म (विशेष रूप से शैववाद) में प्रार्थना के माला के रूप में प्रयोग किया जाता है।
रुद्राक्ष हिंदू देवता भगवान शिव से जुड़ा हुआ हैं एवं आमतौर पर भक्तों द्वारा सुरक्षा कवच के तौर पर या ओम नमः शिवाय मंत्र के जाप के लिए पहने जाते हैं। ये बीज मुख्य रूप से भारत और नेपाल में कार्बनिक आभूषणों और माला के रूप में उपयोग किए जाते हैं एवं अर्द्ध कीमती पत्थरों के समान मूल्यवान होते हैं।
शब्द-साधन
रुद्राक्ष संस्कृत भाषा का एक यौगिक शब्द है जो रुद्र (संस्कृत: रुद्र) और अक्सा (संस्कृत: अक्ष) नामक शब्दों से मिलकर बना है। “रुद्र” भगवान शिव के वैदिक नामों में से एक है और “अक्सा” का अर्थ है ' अश्रु की बूँद' अत: इसका शाब्दिक अर्थ भगवान रुद्र (भगवान शिव) के आसुं से है।
महत्व
भारत और नेपाल में रुद्राक्ष के माला पहनने की एक पुरानी परंपरा है विशेष रूप से शैव मतालाम्बियों में जो उनके भगवान शिव के साथ उनके सम्बन्ध को दर्शाता है । भगवान शिव खुद रुद्राक्ष माला पहनते हैं एवं ओम नमः शिवाय मंत्र का जाप भी रुद्राक्ष माला का उपयोग करके दोहराया जाता है । यद्यपि महिलाओं के रुद्राक्ष पहनने पर कोई विशिष्ट प्रतिबंध नहीं है, लेकिन महिलाओं के लिए मोती जैसे अन्य सामग्रियों से बने मोती पहनना आम बात है। यह माला हर समय पहना जा सकता है, केवल स्नान करते समय इसको उतार देते हैं पानी रुद्राक्ष बीज को हाइड्रेट कर सकते हैं।
मुखी की परिभाषा
संस्कृत में मुखी (संस्कृत: मुखी) का मतलब चेहरा होता है इसलिए मुखी का अर्थ रुद्राक्ष का मुख  है, एक मुखी रुद्राक्ष का अर्थ एक मुंह वाला रुद्राक्ष या एक मुह खोलने के साथ, ४ मुखी रुद्राक्ष का मतलब रुद्राक्ष ४ मुंह या खोलने के साथ है। रुद्राक्ष १ से २१  मुख के साथ आता है।
परिवर्तन
कभी-कभी रुद्राक्ष को मूल्यवान बनाने या अधिक मूल्य पर बेचने के लिए मानवीय प्रक्रिया द्वारा अपूर्ण रुद्राक्ष को पूर्ण किया जाता है। इस तरह के कार्य को करने के लिए ब्लेड, फाइल इत्यादि उपकरण की जरुरत पड़ती है।
आकार
रुद्राक्ष का आकार हमेशा मिलीमीटर में मापा जाता है। वे मटर के बीज के रूप में छोटे से बड़े होते हैं एवं कुछ लगभग अखरोट के आकार तक पहुंचते हैं।
सतह की बनावट
सामान्यतः एक रुद्राक्ष की सतह कठिन होनी चाहिए एवं इनका उभार उचित होना चाहिए जैसा ज्यादातर नेपाली रुद्राक्षों में होता है। इंडोनेशियन रुद्राक्ष की एक अलग उपस्थिति है।
आध्यात्मिक उपयोग
रुद्राक्ष से माला का निर्माण होता है जो मंत्र जाप के लिए प्रयोग में आता है। हिंदू धर्म (विशेष रूप से शैववाद) और अन्य मंत्रों में जप/पूजा करने के लिए एक आमतौर पर उपयोग में लाया जाता है। पारंपरिक भारतीय चिकित्सा में विभिन्न बीमारियों के इलाज के लिए रुद्राक्ष का भी उपयोग किया जाता है।
एक सामान्य प्रकार के रुद्राक्ष में ५ चेहरे होते हैं, और इन्हें शिव के पांच चेहरे का प्रतीक माना जाता है। इन्हें केवल काले या लाल धागे या शायद ही कभी सोने की चेन पर पहना जाना चाहिए।
पृथ्वी की आतंरिक संरचना
पृथ्वी की आतंरिक संरचना शल्कीय (अर्थात परतों के रूप में) है, जैसे प्याज के छिलके परतों के रूप में होते हैं। इन परतों की मोटाई का सीमांकन रासायनिक अथवा यांत्रिक विशेषताओं के आधार पर किया जा सकता है।
पृथ्वी की सबसे ऊपरी परत भूपर्पटी एक ठोस परत है, मध्यवर्ती मैंटल अत्यधिक गाढ़ी परत है और बाह्य क्रोड तरल तथा आतंरिक क्रोड ठोस अवस्था में है।
पृथ्वी की आतंरिक संरचना के बारे में जानकारी के स्रोतों को दो हिस्सों में विभक्त किया जा सकता है। प्रत्यक्ष स्रोत, जैसे ज्वालामुखी से निकले पदार्थो का अध्ययन, समुद्रतलीय छेदन से प्राप्त आंकड़े इत्यादि, कम गहराई तक ही जानकारी उपलब्ध करा पाते हैं। दूसरी ओर अप्रत्यक्ष स्रोत के रूप में भूकम्पीय तरंगों का अध्ययन अधिक गहराई की विशेषताओं के बारे में जानकारी देता है।
पूर्वपीठिका
पृथ्वी के द्वारा अन्य ब्रह्माण्डीय पिण्डों, जैसे चंद्रमा, पर लगाया जाने वाला गुरुत्वाकर्षण इसके द्रव्यमान की गणना का स्रोत है। पृथ्वी के आयतन और द्रव्यमान के अन्तर्सम्बन्धों से इसके औसत घनत्व की गणना की जाती है। ध्यातव्य है कि खगोलशास्त्री पृथ्वी के परिक्रमण कक्षा के आकार और अन्य पिण्डों पर इसके प्रभाव से इसके गुरुत्वाकर्षण की गणना कर सकते हैं।
संरचना
यांत्रिक लक्षणों के आधार पर पृथ्वी को स्थलमण्डल, एस्थेनोस्फीयर, मध्यवर्ती मैंटल, बाह्य क्रोड और आंतरिक क्रोड में बांटा जाता है। रासायनिक संरचना के आधार पर भूपर्पटी, ऊपरी मैंटल, निचला मैंटल, बाह्य क्रोड और आंतरिक क्रोड में बाँटा जाता है। पृथ्वी के अंतरतम की यह परतदार संरचना भूकंपीय तरंगों के संचलन और उनके परावर्तन तथा प्रत्यावर्तन पर आधारित है जिनका अध्ययन भूकंपलेखी के आँकड़ों से किया जाता है। भूकंप द्वारा उत्पन्न प्राथमिक एवं द्वितीयक तरंगें पृथ्वी के अंदर स्नेल के नियम के अनुसार प्रत्यावर्तित होकर वक्राकार पथ पर चलती हैं। जब दो परतों के बीच घनत्व अथवा रासायनिक संरचना का अचानक परिवर्तन होता है तो तरंगों की कुछ ऊर्जा वहाँ से परावर्तित हो जाती है। परतों के बीच ऐसी जगहों को असातत्य (geological discontinuity) कहते हैं।
भूपर्पटी
भूपर्पटी पृथ्वी की सबसे ऊपरी परत है जिसकी औसत गहराई २४ किमी तक है और यह गहराई ५ किमी से ७० किमी के बीच बदलती रहती है। समुद्रों के नीचे यह कम मोटी समुद्री बेसाल्तिक भूपर्पटी के रूप में है तो महाद्वीपों के नीचे इसका विस्तार अधिक गहराई तक पाया जाता है। सर्वाधिक गहराई पर्वतों के नीचे पाई जाती है। भूपर्पटी को भी तीन परतों में बाँटा जाता है - अवसादी परत, ग्रेनाइटिक परत और बेसाल्टिक परत। ग्रेनाइटिक और बेसाल्टिक परत के मध्य कोनराड असातत्य पाया जाता है। ध्यातव्य है कि समुद्री भूपर्पटी केवल बेसाल्ट और गैब्रो जैसी चट्टानों की बनी होती है जबकि अवसादी और ग्रेनाइटिक परतें महाद्वीपीय भागों में पाई जाती हैं।
भूपर्पटी की रचना में सर्वाधिक मात्रा आक्सीजन की है। एडवर्ड स्वेस ने इसे सियाल नाम दिया था क्योंकि यह सिलिका और एल्युमिनियम की बनी है। वस्तुतः यह सियाल महाद्वीपीय भूपर्पटी के अवसादी और ग्रेनाइटिक परतों के लिये सही है। कोनार्ड असातत्य के नीचे सीमा (सिलिका+मैग्नीशियम) की परत शुरू हो जाती है। भूपर्पटी और मैंटल के बीच की सीमा मोहोरोविकिक असातत्य द्वारा बनती है जिसे मोहो भी कहा जाता है।
क्रोड
सीमा परत के नीचे पृथ्वी की तीसरी तथा अंतिम परत पाई जाती है, जिसे क्रोड कहते है। इसमे निकल (Ni) तथा लोहा (Fe) की प्रधानता होती है। इसलिए इस परत का नाम निफे (NiFe) है। यह 2890 किमी० गहराई से पृथ्वी की केन्द्र तक है। इसका घनत्व 11-12 तक है तथा औसत घनत्व 13 ग्राम प्रति घन सेमी है। क्रोड का भार पृथ्वी के भार का लगभग 1/3 है। यह पृथ्वी का लगभग 16% भाग घेरे हुए है। इसको दो भागो में बाटा गया है, बाह्य क्रोड तथा आंतरिक क्रोड। बाह्य क्रोड सतह के नीचे लगभग 2900 से 5150 किमी0 तक फैला हुआ है तथा आंतरिक क्रोड लगभग 5150 से 6371 किमी0 पृथ्वी के केंद्र तक फैला हुआ है। बाह्य क्रोड में भूकम्प की द्वातीयक लहरें या S-तरंगे प्रवेश नही कर पाती है इससे प्रमाणित होता है कि यह भाग द्रव अवस्था में है। आंतरिक क्रोड में भूकम्प की P-लहरों की गति कम अर्थात 11•23 किमी0/सेकेण्ड हो जाती है। बाह्य कोर तरल अवस्था में पाया जाता है क्योंकि यह द्वितीयक भूकंपीय तरंगों (एस-तरंगों) को सोख लेता है। आंतरिक क्रोड की खोज १९३६ में के. ई. बूलेन ने की थी। यह ठोस अवस्था में माना जाता है। इन दोनों के बीच की सीमा को बूलेन-लेहमैन असातत्य कहा जाता है।
आंतरिक क्रोड मुख्यतः लोहे का बना है जिसमें निकल की भी कुछ मात्रा है। चूँकि बाह्य क्रोड तरल अवस्था में है और इसमें रेडियोधर्मी पदार्थो और विद्युत आवेशित कणों की कुछ मात्रा पाई जाती है, जब इसके पदार्थ धारा के रूप में आतंरिक ठोस क्रोड का चक्कर लगते हैं तो चुंबकीय क्षेत्र बन जाता है। पृथ्वी के चुम्बकत्व या भूचुम्बकत्व की यह व्याख्या डाइनेमो सिद्धांत कहलाती है।
आधुनिक मत
1. भूपर्पटी (Crust) - गहराई 0-50km, आयतन-0.5%, द्रव्यमान-0.2%, घनत्व-2.7-3ग्राम/घनcm
3.क्रोड (Core)- गहराई- 2900 से 6371km, आयतन- 16%, द्रव्यमान- 32%, घनत्व- 10 से 14ग्राम/घनcm
मासापेट (कर्नूलु)
मासापेट (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
नीदरलैंड क्रिकेट टीम
नीदरलैंड क्रिकेट टीम एक राष्ट्रीय क्रिकेट टीम है जो नीदरलैंड की तरफ से खेलती है। इन्होंने पहला मैच १८८१ में खेला था। वर्तमान में टीम के कप्तान स्काॅट एडवर्ड्स है।
विपणन प्रबन्ध
विपणन प्रबन्ध (Marketing management), विपणन की तकनीकों का व्यावहारिक उपयोग है। विपणन प्रबन्धक का कार्य माँग के स्तर, समय एवं संरचना को इस प्रकार से प्रभावित करना है ताकि संगठन के उद्देश्यों की पूर्ति की जा सके।
विपणन (मार्केटिंग) शब्द का प्रयोग दो अर्थों में किया जाता है। संकुचित अर्थ में विपणन के अन्तर्गत उन समस्त क्रियाओं को शामिल किया जाता है जो वस्तुओं के उत्पादन केन्द्रों से लेकर उन्हें उपभोक्ताओं तक पहुँचाने के लिये की जातीं हैं। इस दृष्टि से विपणन के क्षेत्र में केवल क्रय, विज्ञापन, परिवहन, संग्रह आदि क्रियाएँ ही आतीं हैं। किन्तु व्यापक दृष्टि से 'विपणन' में विक्रय-नीतियाँ, विक्रय प्रबन्ध व संगठन, मूल्य निर्धारण, वस्तु का विकास, व्यावसायिक जोखिमों को कम करने के साधन आदि सभी क्रियाओं का समावेश किया जा सकता है।
विपणन प्रबन्ध, प्रबन्ध का वह भाग है जिसके अन्तर्गत विपणन सम्बन्धी सभी क्रियाएँ सम्पन्न की जाती हैं। इसके अन्तर्गत उत्पादन से पूर्व और पश्चात की क्रियाएँ तथा सेवायेँ सम्मिलित होती हैं। वस्तुओं और सेवाओं को ग्राहकों की आवश्यकतानुसार उत्पादित किया जाता है।
अमेरिकन मार्केटिंग एशोसिएशन के अनुसार,
फिलिप केटलर (Philip Kotler) के अनुसार,
क़ुरआन शपथ विवाद: 110वीं यूनाइटेड स्टेट्स कांग्रेस
110वीं यूनाइटेड स्टेट्स कांग्रेस का क़ुरआन शपथ विवाद: नवंबर 2006 के मध्य में, यह बताया गया कि कीथ एलिसन, संयुक्त राज्य कांग्रेस के लिए चुने गए पहले मुस्लिम, कुरआन पर अपने हाथ से (मिनेसोटा के 5वें कांग्रेस जिले के प्रतिनिधि के रूप में) पद की शपथ लेंगे। समाचार की प्रतिक्रिया में, दक्षिणपंथी मीडिया पंडित डेनिस प्रेगर ने 28 नवंबर, 2006 को अपने कॉलम में इस फैसले की आलोचना की, "अमेरिका, कीथ एलिसन नहीं, यह तय करता है कि एक कांग्रेसी किस किताब पर अपनी शपथ लेता है," यह कहते हुए, "व्हाट एलिसन एंड हिज़" मुस्लिम और वामपंथी समर्थक कह रहे हैं कि यह कोई मायने नहीं रखता कि अमेरिका अपनी सबसे पवित्र पुस्तक के रूप में क्या रखता है; केवल यह मायने रखता है कि कोई व्यक्ति अपनी सबसे पवित्र पुस्तक क्या मानता है।
बनूड़
बनूड़ (Banur) भारत के पंजाब राज्य के मोहाली ज़िले (साहिबज़ादा अजीत सिंह नगर ज़िले) में स्थित एक नगर है। यह पंजाब व हरियाणा की राजधानी, चंडीगढ़, से लगभग 25 किमी दक्षिण में स्थित है। बनूड़ पहले पटियाला ज़िले में था, लेकिन इसे मोहाली ज़िले में स्थानांतरित कर दिया गया।
उतमपालयम
उतमपालयम (Uthamapalayam) भारत के तमिल नाडु राज्य के तेनी ज़िले में स्थित एक नगर है। भारत का राष्ट्रीय राजमार्ग १८३ यहाँ से गुज़रता है।
द्वारिका प्रसाद पांडेय
द्वारिका प्रसाद पांडेय,भारत के उत्तर प्रदेश की पहले विधानसभा सभा 1952 - 1957, दूसरी विधानसभा सभा 1957-62 और तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के 199 - फरेंदा (पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।
==सन्दर्भ ==
चिकित्सीय विशेषज्ञता
आयुर्विज्ञान की किसी शाखा (क्षेत्र विशेष) को विशेषज्ञता (speciality) कहते हैं। चिकित्सा महाविद्यालयों से उतीर्ण होने के बाद फिजिशियन या शल्यचिकित्सक इस तरह की विशेषज्ञता प्राप्त करने के लिये कुछ वर्षों का विशिष्त क्षेत्र में चिकित्सा पाठ्यक्रम का अध्ययन करते हैं। इसके उपरान्त वे उस क्षेत्र के विशेषज्ञ कहे जाते हैं।
क़ुरआन (बहुविकल्पी)
इस्लाम में कुरआन अल्लाह की पवित्र किताब है।
कुरान या कूरान या क़ूरान का भी उल्लेख हो सकता है:
सेतु भारतम्
सेतु भारतम् भारत सरकार की एक परियोजना है जिसका लक्ष्य भारत के सभी राष्ट्रीय राजमार्गों को २०१९ तक रेलवे क्रासिंग से मुक्त करना है। इसका शुभारम्भ ४ मार्च २०१६ को भारत के प्रधानमंत्री नरेन्द्र मोदी ने किया। इसके लिये १०२ बिलियन रूपये (१०२ अरब रूपये)का बजट निर्धारित कियाभारत सरकार की परियोजनाएँ]]
हीरा लाल शास्त्री
आत्मकथा:- प्रत्यक्ष जीवन शास्त्र
प्रसिद्ध गीत :- प्रलय प्रतीक्षा नमो नमो (1930)
जीवन परिचय
हीरालाल शास्त्री का जन्म 24 नवम्बर 1899 को जयपुर जिले में जोबनेर के एक किसान परिवार में हुआ था। उनकी प्रारम्भिक शिक्षा जोबनेर में हुई। 1920 में उन्होंने साहित्य-शास्त्री की डिग्री प्राप्त की। 1921 में जयपुर के महाराज कालेज से बी.ए. किया और वे इस परीक्षा में सर्वप्रथम आए।
हीरालाल की बचपन से ही यह उत्कट अभिलाषा थी कि वे किसी गाँव में जाकर दीन-दलितों की सेवा सेवा में अपना सारा जीवन लगा दें। हालाँकि 1921 में वे जयपुर राज राज्य सेवा में आ गए थे और बड़ी तेजी से उन्नति करते हुए गृह और विदेश विभागों में सचिव बने थे, फिर भी 1927 में उन्होंने इस पद से इस्तीफा दे दिया। प्रशासनिक सेवा के दौरान उन्हेंने बड़ी मेहनत, कार्यकुशलता और निर्भीकता से काम किया था।
राजनीतिक जीवन
हीरालाल शास्त्री राजस्थान के प्रथम मुख्यमंत्री थे। 7 अप्रेल 1949 को इन्होंने राजस्थान का प्रथम मुख्यमंत्री बनाया गया। इनका जन्म जोबनेर(जयपुर) मे हुआ। 26 जनवरी 1950 तक इनका पदनाम प्रधानमंत्री था, फिर संविधान लागु होने पर इनका पदनाम मुख्यमंत्री हो गया। सवतंत्रता से पूर्व हीरालाल शास्त्री जयपुर प्रजामंडल मे सक्रिय थे।
नोर्न भाषा
नोर्न उत्तरी युरोप की एक विलुप्त भाषा है जो कि उत्तरी द्वीप समूह (ओर्कनेय और शेटलैंड, स्कॉटलैंड के उत्तरी तट से आगे) और स्कॉटलैंड के उत्तरी क्षेत्र केथनैस में बोली जाती थी। १४६८-६९ में नोर्वे ने  स्कॉटलैंड को ओर्कनेय और शेटलैंड सौंपे, जिस समय से धीरे-धीरे नोर्न भाषा की जगह लोग स्कॉट्स काम में लेने लग गये। १८५० में नोर्न विलुप्त हो गयी, जब उसके आखिरी बोलने वाले, वाल्टर सदरलैंड, मर गये।
इतिहास
इन द्वीपों पर नोर्स लोगों का रहना करीबन ९वी सदी में चालू हुई लगति हैे। ऐसा लगता है कि बहुत सारे लोग एक सात आये रहने के लिये, और संभावना है कि यह लोग नॉर्वे की पश्चिमीं क्षेत्रों से आये। शेटलैंड  नें जगहों के नाम उत्तर पश्चिमी नॉर्वे से मिलते हैं, परन्तू नोर्न शब्दावली से ऐसा लगता है कि दक्षिण नार्वेजियन भाषाओं से सम्बन्ध है।
अबुसैद पुर,कलांसंभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
क्लोरामफेनिकोल
क्लोरामफेनिकोल एक प्रतिजैविक कार्बनिक यौगिक है जो अनेकों प्रकार के जीवाणु-संक्रमणों के उपचार में सहायक है। यह मियादी बुखार मे प्रभावकारी दवा है।
तरह तरह के विकी
यह पन्ना विभिन्न प्रकार के विकि की सूची के लिये बनाया गया है। विकि उन जालस्थलों को कहते हैं जो विकी के माडल (प्रादर्श) पर आधारित होते हैं।
बटसेरी
बटसेरी (Batseri) भारत के हिमाचल प्रदेश राज्य के किन्नौर ज़िले में स्थित एक गाँव है। यह बस्पा घाटी (सांगला घाटी) में बस्पा नदी के किनारे बसा हुआ है, और सांगला से छितकुल जाने वाले मार्ग में पड़ता है।
संकटा देवी मंदिर लखीमपुर खीरी
संकटा देवी मंदिर, लखीमपुर खीरी शहर का पौराणिक संकटा देवी मंदिर करीब एक हजार साल से अधिक पुराना है। शहर के बीच स्थित यह मंदिर देवी भक्तों की श्रद्धा का केंद्र है। शहर के चार शक्ति पीठों में संकटा देवी मंदिर का प्रमुख स्थान है। इस मंदिर में माता लक्ष्मी की प्रतिमा है। इनके नाम पर ही शहर का नाम भी लक्ष्मीपुर हुआ, जो बाद में लखीमपुर कहलाया।
मंदिर का इतिहास
ऐसी किवदंती है कि इस मंदिर की स्थापना रुकमणी की इच्छा पर पशुपतिनाथ जाते समय महाभारत युद्ध के बाद श्रीकृष्ण ने की थी। उस दौरान श्रीकृष्ण ने जिन चार शक्तिपीठों की स्थापना की, उनमें यह पहला मंदिर है। कभी इस मंदिर के चारों ओर विशाल सरोवर हुआ करता था जो बाद में समाप्त हो गया। मंदिर का जीर्णोद्धार यहां के तत्कालीन महेवा स्टेट के राजाओं ने समय-समय पर कराया है। आज भी यह मंदिर राज परिवार के संरक्षण में है।
विशेषता
पौराणिक मंदिर होने के कारण इसकी वास्तुकला भी एक हजार साल पुराने मंदिरों जैसी है। इसका विशाल परिसर भक्तों के बैठने के लिए पर्याप्त है। समय-समय पर भक्त यहां पर पूजा अर्चना कर आते हैं। नवरात्रि के दोनों पर्व इस मंदिर की सबसे बड़ी विशेषता हैं। इसके अलावा वर्ष में एक बार यहां श्रीमद्भागवत भी होती है।
सन्दर्भ
__सूचीबद्ध__ __विषय_जोड़ें_कड़ी__
सी एस वेंकटाचारी
सी एस वेंकटाचारी एक भारतीय राजनेता है और राजस्थान के मुख्यमंत्री रह चुके है। गैर राजस्थानी मुख्यमंत्री बने
राजनीतिक जीवन
वे राजस्थान के दूसरे मनोनीत मुख्यमंत्री रहे।
होप मवानाके
होप वाकिओ मवानाके (जन्म 1988/1989) एक केन्याई उद्यमी और वैज्ञानिक हैं। उन्हें अफ्रीका के उभरते हुए युवा उद्यमियों में से एक माना जाता है। दिसंबर 2019 में, उसने केन्या में प्लास्टिक प्रदूषण को मिटाने के लिए परित्यक्त प्लास्टिक की बोतलों से घर बनाने के अपने प्रयासों के लिए सुर्खियां बटोरीं थी।
जीवनी
होप का जन्म और पालन-पोषण मोम्बासा के पास एक परिवार में हुआ था। वह अपने परिवार में पहली थी जिसने अपनी उच्च शिक्षा के लिए विश्वविद्यालय में भाग लिया था। उन्होंने 2010 में एगर्टन विश्वविद्यालय से जलीय विज्ञान में स्नातक की डिग्री पूरी की थी। 2013 में, उन्होंने यूनेस्को-आईएचई से पर्यावरण विज्ञान में स्नातक की उपाधि प्राप्त की, जो नीदरलैंड में स्थित है।
करियर
वैज्ञानिक बनने से पहले उन्होंने शुरुआत में एक सामाजिक उद्यमी के रूप में अपना करियर बनाया। वह ट्रेस केन्या की सह-संस्थापक हैं, जो एक समुदाय आधारित संगठन है जो ठोस अपशिष्ट प्रबंधन से संबंधित मुद्दों को संबोधित करने के लिए युवाओं के साथ संयुक्त रूप से काम करता है। अपशिष्ट निपटान के प्रबंधन और रखरखाव के लिए गिलगिल में केन्या के मध्य शहर में ट्रेस केन्या की स्थापना की गई थी।
उन्होंने स्वीडन के स्टॉकहोम में 2015 विश्व जल सप्ताह में दृष्टि भाषण भी दिया था। 2016 में, उन्होंने साथी वैज्ञानिक केविन मुरेथी के साथ निर्माण कंपनी इको ब्लॉक्स एंड टाइल्स की सह-स्थापना की थी। यह प्लास्टिक और कांच के कचरे से छत की टाइलें और अन्य निर्माण सामग्री बनाने वाली केन्या की पहली कंपनी भी बन गई।
बान ठौक, अल्मोडा तहसील
बान ठौक, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लीबिया ग्रुसो
लीबिया ग्रुसो एक सामाजिक कार्यकर्ता और ब्यूनावेंटुरा, कोलंबिया की नागरिक अधिकार कार्यकर्ता हैं, जो एफ्रो-कोलंबियाई समुदायों के नागरिक अधिकारों के लिए लड़ रही हैं।
वह प्रोसेस ऑफ ब्लैक कम्युनिटीज (पीसीएन) की सह-संस्थापक भी हैं। वह देश के अश्वेत ग्रामीण समुदायों के क्षेत्रीय अधिकारों में 24,000 किमी² से अधिक सुरक्षित करने में सफल रही है, और वह कोलंबिया के प्रशांत वर्षावन की रक्षा करने पर केंद्रित रही है। 2004 में लीबिया ग्रूसो को गोल्डमैन पर्यावरण पुरस्कार मिला।
बीजगणित
यह लेख गणित के आधुनिक उपविषय बीजगणित (algebra) के बारे में है। भारत के महान गणितज्ञ आर्यभट द्वारा रचित संस्कृत ग्रन्थ के लिए बीजगणित (संस्कृत ग्रन्थ) देखें।
बीजगणित (algebra) गणित के व्यापक विभागों में से एक है। संख्या सिद्धांत, ज्यामिति और विश्लेषण आदि गणित के अन्य बड़े विभाग हैं। अपने सबसे सामान्य रूप में, बीजगणित गणितीय प्रतीकों और इन प्रतीकों में हेरफेर करने के नियमों का अध्ययन है। बीजगणित लगभग सम्पूर्ण गणित को एक सूत्र में पिरोने वाला विषय है। आरम्भिक समीकरण हल करने से लेकर समूह (ग्रुप्स), रिंग और फिल्ड का अध्ययन जैसे अमूर्त संकल्पनाओं का अध्ययन आदि अनेकानेक चीजें बीजगणित के अन्तर्गत आ जातीं हैं। बीजगणित के प्रगत अमूर्त भाग को अमूर्त बीजगणित कहते हैं।
बीजगणित की शाखाएँ तथा क्षेत्र
आज बीजगणित में केवल समीकरणों का ही समावेश नहीं होता, इसमें बहुपद, वितत भिन्न, अनन्त गुणनफल, संख्या अनुक्रम, समघात या रूप (form), नए प्रकार की संख्याएँ जैसे संख्यायुग्म, सारणिक आदि अनेक प्रकरणों का अध्ययन किया जाता है।
बीजगणित को प्रायः निम्नलिखित श्रेणियों में बांटा जा सकता है-
इतिहास
बीजगणित की उत्पत्ति प्राचीन बेबीलोनियों के लिए खोजी जा सकती है, जिन्होंने एक स्थितीय संख्या प्रणाली विकसित की जिसने उन्हें उनके आलंकारिक बीजगणितीय समीकरणों को हल करने में बहुत मदद की। प्राचीन ग्रीस के गणितज्ञों ने एक ज्यामितीय प्रकार का बीजगणित बनाकर एक महत्वपूर्ण परिवर्तन पेश किया, जहां "शब्दों" को "ज्यामितीय वस्तुओं के किनारों" द्वारा दर्शाया गया था, आमतौर पर वे रेखाएं जिनसे वे अक्षरों को जोड़ते थे। हेलेनिक गणितज्ञ हीरो ऑफ अलेक्जेंड्रिया और डायोफैंटस के साथ-साथ ब्रह्मगुप्त जैसे भारतीय गणितज्ञों ने मिस्र और बेबीलोनिया की परंपराओं का पालन किया, हालांकि डायोफैंटस की अरिथमेटिका और ब्रह्मगुप्त की ब्रह्मस्फुटसिद्धांत बहुत उच्च विकास के स्तर पर हैं। ८२५ ई. के आसपास मुहम्मद इब्नमूसा अल ख्वारिज़्मी ने बगदाद में अपने एक ग्रंथ का नाम "अलजब्र व अल मुकाबला" रखा। 'अलजब्र' अरबी का शब्द है तथा 'मुकाबला' फारसी का, और दोनों का अर्थ समीकरण या उससे संबंधित है। इस महत्वपूर्ण ग्रंथ के नाम पर ही यूरोप में इस विषय का नाम ऐलजेबरा (algebra) पड़ा। चीनी भाषा में इसके लिए ट्मैन-यूँ (अर्थात् दैवी अवयव), जापानी में किगेनसी हो (अर्थात् अज्ञातबोधी), इतालवी में आर्स मेग्ना (अर्थात् महान कला) प्रयुक्त हुआ। इनके अतिरिक्त भी अन्य नाम हैं, जो विषय की पुरातनता के द्योतक हैं।में १२वीं शताब्दी में भास्कर ने भी बीजगणित पर एक महत्वपूर्ण ग्रंथ की रचना की।
यदि समस्यासाधन हेतु वैज्ञानिक ढंग से की गई अटकलबाजी को मान्यता देना स्वीकार हो, तो २,००० वर्ष ई. पू. और उससे भी पहले बीजगणित के प्रादुर्भाव का संकेत मिलता है। यदि शब्दगत समीकरण व्याख्या को और धनमूल वाले सरल समीकरणों के ज्यामितीय आरेखों पर अवलंबित हल को मान्यता दी जाए, तो कहना होगा कि ३०० ई. पू. में यूक्लिड और ऐलेक्ज़ेंड्रिया स्कूल को बीजगणित का ज्ञान था। १६वीं शताब्दी में मुद्रण कला के विकास और रुडोल्फ, राबर्ट रेकार्ड, रेफ़िल नोंवेली तथा क्रेवियस और विद्वानों के प्रयासों से इस विषय ने व्यापकीकृत अंकगणित का रूप धारण कर लिया और १७वीं शताब्दी में प्रतीक पद्धति के परिपूर्ण हो जाने पर बीजगणित का विकास बहुत जोरों से हुआ।
यूनानी लोग बीजगणित के अनेक कठिन प्रश्नों को हल करने की योग्यता तो रखते थे, परन्तु उनके सभी हल ज्यामितीय होते थे। वहाँ बीजगणित हल सर्वप्रथम डायफ्रैंटस (लगभग 275 ई.) के ग्रंथों में देखने को मिलते हैं; जबकि इस काल में भारतीय लोग बीजगणित के क्षेत्र में अन्य राष्ट्रों से बहुत आगे थे। ईसा से 500 वर्ष पूर्व गणित के विकास में जैनाचार्यों का श्लाघनीय योगदान रहा है। इस काल की प्रमुख कृतियाँ ‘सूर्य प्रज्ञप्ति’ तथा ‘चंद्र प्रज्ञप्ति’ जैन धर्म के प्रसिद्ध धर्मग्रंथ हैं। इन ग्रंथों की संख्या-लेखक-पद्धति, भिन्नराशिक व्यवहार तथा मिश्रानुपात, बीजगणित समीकरण एवं इनके अनुप्रयोग, विविध श्रेणियाँ, क्रमचय-संचय, घातांक, लघुगणक के नियम, समुच्चय सिद्धांत आदि अनेक विषयों पर विशद् प्रकाश डाला गया है। जॉन नेपियर (1550-1617 ई.) के बहुत पहले लघुगणक का आविष्कार एवं विस्तृत अनुप्रयोग भारत में हो चुका था, जो सार्वभौम सत्य है।
पूर्व-मध्यकाल (500 ई. पू. से 400 ई. तक) में भक्षाली गणित, हिंदू गणित की एकमात्र लिखित पुस्तक है, जिसका काल ईसा की प्रारंभिक शताब्दी माना गया है। इस पुस्तक में इष्टकर्म में अव्यक्त राशि कल्पित की गई है। गणितज्ञों की मान्यता है कि इष्टकर्म ही बीजगणित के विस्तार का आदि-स्रोत है। 628 ई. काल में ब्रह्मगुप्त ने ब्रह्मस्फुट सिद्धांत के 25 अध्यायों में से 2 अध्यायों में गणितीय सिद्धांतों एवं विधियों का विस्तृत वर्णन किया है। उन्होंने गणित की 20 क्रियाओं तथा 8 व्यवहारों पर प्रकाश डाला है। बीजगणित में समीकरण साधनों के नियमों का उल्लेख किया तथा अनिर्धार्य द्विघात समीकरण (Indeterminate quadratic equations) का समाधान भी बताया, जिसे आयलर (Euler) ने 1764 ई. में और लांग्रेज ने 1768 ई. में प्रतिपादित किया। मध्ययुग के अद्वितीय गणितज्ञ भास्कराचार्य द्वितीय ने अपनी प्रसिद्ध पुस्तक सिद्धान्तशिरोमणि (लीलावती, बीजगणित, गोलाध्याय, ग्रहगणितम्) एवं करण कुतूहल में गणित की विभिन्न शाखाओं तथा अंकगणित, बीजगणित, त्रिकोणमिति आदि को एक प्रकार से अंतिम रूप दिया है।
वेदों में जो सिद्धांत सूत्र रूप में थे, उनकी पूर्ण अभिव्यक्ति भास्कराचार्य की रचना में हुई है। इनमें ब्रह्मगुप्त द्वारा बताई गई 20 प्रक्रियाओं और 8 व्यवहारों का अलग-अलग विवरण और उनमें प्रयोग में लाई जानेवाली विधियों का प्रतिपादन सुव्यवस्थित और सुसाध्य रूप से किया गया है। लीलावती में संख्या पद्धति का जो आधारभूत एवं सृजनात्मक प्रतिपादन किया गया है, वह आधुनिक अंकगणित तथा बीजगणित की रीढ़ है।
१८०० ई. से पहले गणित का सरोकार मुख्यतः दो सामान्य समझ-बूझ की संकल्पनाओं, संख्या और आकृति से था। १९वीं शताब्दी के आरम्भ में दो नए विचारों ने गणित के क्षेत्र को एकदम विस्तृत कर दिया : पहला यह कि गणित का व्यवहार केवल संख्याओं और आकृतियों के लिए ही नहीं, वरन् किन्हीं भी वस्तुओं के लिए किया जा सकता है। दूसरे विचार के अनुसार अमूर्तीकरण की प्रक्रिया को और आगे बढ़ाकर, गणित को केवल तर्कयुक्त विधान माना जाने लगा, जिसका किसी वस्तुविशेष से कोई सरोकार न था। पहला विचार वैज्ञानिकों को उपयोगी लगा और दूसरा शुद्ध गणितज्ञ को, जिसके लिए गणित केवल सुन्दर प्रतिरूपों का अध्ययन मात्र रह गया। इन दो दृष्टिकोणों में कोई वास्तविक विरोधाभास नहीं, क्योंकि प्राय: सुंदर प्रतिरूप भौतिक प्रकृति में ठीक बैठते हैं और वैज्ञानिक द्वारा प्रकृति में पाए गए गणितीय प्रतिरूप प्राय: सुंदर होते हैं।
बीजीय ज्यामिति - गणित की व शाखा है जिसमें बीजीय समीकरणों की सहायता से आरेखों और चित्रों के गुणधर्मों का विवेचन किया जाता है।
साररूप में इतिहास
संक्षेप में बीजगणित के विकास में उसकी विषय सीमा इन स्तरों से विस्तृत होती गई :
संख्याएँ
वस्तुओं के गिनने में जो संख्याएँ प्रयुक्त होती हैं प्राकृतिक संख्याएँ (natural numbers) कहलाती हैं। अन्य संख्याओं को कृत्रिम संख्याएँ (artificial numbers) कहते हैं। कृत्रिम संख्याओं का अध्ययन अंकगणित में ही आरम्भ हो जाता है, किन्तु वहाँ केवल भिन्नों का ज्ञान पर्याप्त होता है। बीजगणित में ऋण संख्याओं, अपरिमेय, बीजातीत, मिश्र आदि संख्याओं का विवेचन आवयक हो जाता है।
बीजीय व्यंजक
2a का अर्थ है a +a, अर्थात् a का दुगुना। व्यापक रूप से, यदि m कोई धन पूर्ण संख्या है, तो ma का अर्थ है a का m गुना। ma को m और a का गुणनफल भी कहते हैं।
a2 का अर्थ है a.a ; a3 का अर्थ है a.a.a । व्यापक रूप से, यदि m कोई धन पूर्ण संख्या है तो am का अर्थ है
am में m को घात (exponent) और a को आधार (base) कहते हैं। आगे चलकर ma और am के अर्थ विस्तृत कर उन स्थितियों में भी बताए जाते हैं जब m ऋण, भिन्न, अपरिमेय आदि कोई भी संख्या हो।
सामान्य संख्याओं के प्रतीक एक या अधिक अक्षरों और किसी संख्या के गुणनफल को पद (term) कहते हैं, जैसे 3a2b, -4a, x (अर्थात 1x) आदि। कई एक पदों के योगफल को बीजीय व्यंजक (algebraic expression) कहते हैं। पूर्वोक्त तीन पदोंवाला व्यंजक 3a2b - 4a +x है। अकेले पद को एकपद व्यंजक (monomial), दो पदोंवाले व्यंजक को द्विपद (binomial), तीन पदवाले को त्रिपद (trinomial) कहते हैं। एक से अधिक पदवाले व्यंजक को बहुपद (polynomial) कहते हैं। दो या अधिक पदों के गुणनफल से एक पद ही प्राप्त होता है। गुणा किया जानेवाला प्रत्येक पद गुणनफल वाले पद का गुणनखण्ड (factor) कहलाता है।
प्रारंभिक संक्रियाएँ
बहुपदों पर सामान्य संक्रियाओं, योग, व्यवकलन (subtraction), गुणन तथा विभाजन - के अतिरिक्त गुणनखंडन, घातक्रिया (involution), वर्गमूल निर्धारण, दो या अधिक बहुपदों के लघुतम समापवर्त्य तथा महत्तम समापवर्तक ज्ञात करने की विधियाँ प्रारंभिक बीजगणित की पुस्तकों में अच्छी तरह समझाई रहती हैं (देखें, बहुपद)। अनुपात और गुणनखंड व्यापक अर्थ में सभी प्रकार की संख्याओं के लिए प्रयुक्त होते हैं।
समीकरण
समता मुख्यतः तीन प्रकार की होती हैं :
प्रारंभिक श्रेढियाँ
मध्यकालीन युग में समांतर (arithmetic), गुणोत्तर, आदि श्रेढियों के अध्ययन की ओर काफी रुचि थी। इसी कारण इन श्रेढियों का संकलन (योगफल ज्ञात करना) प्रारंभिक बीजगणित का रोचक विषय है। उदाहरणार्थ दो सूत्र लीजिए : गुणोत्तर श्रेढी का अध्ययन हमें अनन्त श्रेणियों के अध्ययन पर ले जाता है। तब सीमा आदि महत्वपूर्ण संकल्पनाएँ आवश्यक हो जाती हैं और अवकलन तथा समाकलन बोधगम्य हो जाते हैं।
व्यापकीकरण और अमूर्त बीजगणित
बीजगणित, व्यापकीकृत अंकगणित है और व्यापकीकरण की क्रिया बीजगणित के उत्तरोत्तर विकास में जारी रहती है। प्रारंभिक बीजगणित में ही ab, am, am. an, (am)n आदि के अर्थों को व्यापक कर a, b, m, n के सभी मानों के लिए निचित अर्थवाला बना दिया जाता है। यह सब (-१) के वर्गमूल की कल्पना के कारण ही सम्भव हुआ। दुर्भाग्य से इस राशि को 'काल्पनिक' मान लिया गया और इसके अंग्रेजी अनुवाद (imaginary) का पहला अक्षर i इसका प्रतीक बना। जब १७ वीं और १८वीं शताब्दी में समस्या समाधान हेतु i को इतना अधिक उपयोगी पाया गया, तो इसकी प्रकृति की ओर ध्यान गया। इसे संख्या न माने जाने पर, अमूर्त रूप से इसे संख्यायुग्मों पर कुछ स्वेच्छ संक्रियाओं का प्रतीक माना गया और मूर्त रूप से इसकी ज्यामितीय व्याख्या 'समतल में समकोण तक घुमाओ' दी गई। इन व्याख्याओं से प्रेरणा हुई कि क्यों न i जैसे अन्य प्रतीक खोजे जाएँ। इसी प्रयास में सन् १८४३ में हैमिल्टन ने त्रिविमी घूर्णन के संदर्भ में क्वाटर्नियंस i और j का आविष्कार किया और बताया कि ij =-ji, जो एक अत्यन्त महत्वपूर्ण खोज थी, क्येंकि अब तक के बीजगणित में सदा ही ab =ba था। अब गणितज्ञों ने नाना प्रकार की 'अतिसंमिश्र संख्याओं' और संक्रिया प्रतीकों को खोज कर डाली। अन्ततः यह प्रन उठता ही था कि क्यों न साधारण संख्याओं के स्थान में किन्हीं प्रतीकों को लेकर और उनके संयोजन के नियम निर्धारित कर, विशेष प्रकार के बीजगणित की रचना की जाए।
अमूर्त तंत्रों के कुछ उदाहरण देने के लिए किसी संक्रियाँ * के प्रति निम्न संकल्पनाएँ आवयक हैं -
उदाहरण
जोड़ और गुणन संक्रियाओं के प्रति
गणित की अन्य शाखाओं में विाशिष्ट समस्याओं के हल करने के प्रयास में कई नए बीजीय तंत्रों का प्रादुर्भाव हुआ। अवकल समीकरणों के वर्गीकरण प्रयास में ली ग्रुप का आविष्कार हुआ। इसी प्रकार स्थिति विश्लेषण (topology) की कुछ समस्याओं ने होमोलोजिकल बीजगणित को जन्म दिया। १८५० ई. के लगभग बूल (Boole) ने सांकेतिक बीजगणित का विकास किया जिसका अब महत्वपूर्ण प्रयोग टेलीफोन परिपथ और डिजिटल इलेक्ट्रॉनिकी में हुआ है।
द्विजेन्‍द्र नारायण पांडेय
द्विजेन्‍द्र नारायण पांडेय,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के बाराबंकी जिले के 146 - दरियाबाद विधान सभा निर्वाचन क्षेत्र से भारतीय जनसंघ पार्टी की ओर से चुनाव में भाग लिया।
मिक्किनेनिपल्लॆ (कर्नूलु)
मिक्किनेनिपल्लॆ (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
क्लोरडेन
क्लोरडेन एक कार्बनिक यौगिक है।
खरखौदा विधानसभा निर्वाचन क्षेत्र, हरियाणा
खरखौदा विधानसभा निर्वाचन क्षेत्र, हरियाणा के सोनीपत जिले में स्थित एक विधान सभा क्षेत्र है। यह सोनीपत लोक सभा निर्वाचन क्षेत्र के अन्तर्गत आता है।
विधायक
इस क्षेत्र के वर्तमान विधायक जयवीर हैं।
२००७ चौव्या ५
२००७ चौव्या ५ एक ५० व्यास वाली वस्तु (उल्कापिंड) है। जिसके बारे में नासा में पूर्वनुमान लगाया था कि वह मंगल ग्रह ए टकरायेगा, परन्तु यह अनुमान गलत साबित हुआ।
अबुसईद पुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
अर्नेस्ट लारेन्स
विख्यात व्यक्ति।
सीरापल्ली
सीरापल्ली (Seerapalli) भारत के तमिल नाडु राज्य के नामक्कल ज़िले में स्थित एक शहर है।
नाँनीबाँज N.Z.A., कोश्याँकुटोली तहसील
नाँनीबाँज N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ज़ुज़ाना कैपुटोवा
ज़ुज़ाना कैपुटोवा (जन्म 21 जून 1973 ) एक स्लोवाकिया की राजनेता, वकील और पर्यावरण और भ्रष्टाचार विरोधी कार्यकर्ता है, जो 15 जून 2019  को स्लोवाकिया के राष्ट्रपति क पदभार ग्रहण करने वाली हैं। ये स्लोवाकिया की पहली महिला राष्ट्रपति बनेगी। वे ४५ की आयु में सबसे युवा राष्ट्रपति भी बनेगी।
दन्त सीमेन्ट
दन्त सीमेंट (Dental cements ) दाँत लगाने और अन्य विकलदन्त (ऑर्थोडोंटिक) उपयोगों के लिये बना विशेष सीमेन्ट होता है। इसके कुछ प्रमुख उपयोग ये हैं- अस्थायी दाँत लगाना, दन्त मज्जा की रक्षा के लिए कैविटी को अन्दर से भरना और चिकना बनाना (कैविटी लाइनिंग), आदि।
लार (ईरान)
लार ईरान का एक नगर है।
कोलंबिया अन्तरिक्ष यान आपदा
1 फ़रवरी 2003 को टेक्सास, लुईसियना में कोलंबिया अंतरिक्ष यान दुर्घटना का शिकार हुआ। यह हादसा उस समय हुआ जब कोलंबिया अन्तरिक्ष यान पृथ्वी के वातावरण में पुन: वापस आ रहा था। दुर्घटना में सभी सात अंतरिक्ष यात्री मारे गये। इनमें माइकल फिलिप एंडरसन, कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन शामिल थे।
अफगान वायु सेना
अफगान वायु सेना अफगान सशस्त्र बलों की हवाई युद्ध शाखा है। इसे चार पंखों में विभाजित किया गया है, काबुल में पहली विंग के साथ, कंधार में दूसरी विंग, शिंदांड में तीसरी विंग और उत्तरी अफगानिस्तान में मजार-ए-शरीफ में 4 वीं विंग के साथ। लेफ्टिनेंट जनरल। मोहम्मद दावान ने अफगान वायु सेना के चीफ ऑफ स्टाफ और मेजर जनरल अब्दुल वहाब वारदक ने अफगान वायु सेना कमांडर के रूप में कार्य किया है।  अफगान वायु सेना का कमांड सेंटर काबुल के हामिद करजई अंतरराष्ट्रीय हवाई अड्डे पर स्थित है। हेरात प्रांत में शिंदंड एयर बेस मुख्य प्रशिक्षण सुविधा के रूप में कार्य करता है। अफगान वायु सेना की स्थापना 1924 में राजा अमानुल्लाह के शासनकाल में की गई थी और 1960 के दशक में राजा ज़हीर शाह द्वारा इसका आधुनिकीकरण किया गया था। 1980 के दशक के दौरान, सोवियत संघ ने मुजाहिदीन को हराने के प्रयास में पहली बार अफगान वायु सेना का निर्माण किया और इस उम्मीद में कि मजबूत अफगान वायुसेना नजीबुल्लाह की सोवियत समर्थक सरकार को संरक्षित करेगी। अफगान वायु सेना के पास 400 से अधिक विमान थे, जिनमें 200 से अधिक सोवियत निर्मित लड़ाकू जेट शामिल थे। 1992 में नजीबुल्ला की सरकार के पतन और 1990 के दशक में गृह युद्ध जारी रहने से अफगान विमानों की संख्या एक दर्जन से भी कम हो गई। 2001 के अंत में ऑपरेशन एंड्योरिंग फ्रीडम के दौरान, जिसमें तालिबान सरकार को सत्ता से बेदखल कर दिया गया था, एएएफ के सभी कुछ हेलीकॉप्टर थे।
इतिहास
अफगान वायु सेना की स्थापना 22 अगस्त 1924 को हुई थी, जब अफगान वायु सेना की स्थापना हुई थी। 1924 और 1925 में इसने कार्यवाही को देखा जब इसने खोस्त विद्रोह के खिलाफ लड़ाई लड़ी। 1921 की शुरुआत में, सोवियत संघ और ग्रेट ब्रिटेन ने अफगानिस्तान के राजा अमानुल्लाह खान को कम संख्या में विमान मुहैया कराए थे, जो 1919 में उनकी सरकार के खिलाफ विमान के ब्रिटिश उपयोग से प्रभावित थे, हालांकि 1924 में उन्हें एक अलग वायु सेना में नहीं बनाया गया था। । अगले दशक के लिए, सोवियत पायलटों ने एएएफ के लिए उड़ान भरने और लैस करने का बड़ा प्रदर्शन किया, संभवतः विमान का लगभग आधा हिस्सा पोलिकारपोव आर -1 एस था, जो डे हैविलैंड डीएच.9 ए की एक सोवियत प्रति थी। दिसंबर 1928 में शुरू हुए गृहयुद्ध में ज्यादातर AAF विमान नष्ट हो गए थे, और 1937 से पहले ऐसा नहीं था 1960 तक, रॉयल अफगान वायु सेना में लगभग 100 लड़ाकू विमान शामिल थे, जिनमें मिग -15 लड़ाकू विमान, इल -28 लाइट बमवर्षक, परिवहन और कुछ हेलीकॉप्टर शामिल थे।  इसके अलावा उस समय तक, संयुक्त राज्य अमेरिका में बहुत कम अफगान पायलट स्नातक प्रशिक्षण प्राप्त कर रहे थे, जबकि अन्य सोवियत संघ, भारत और कई यूरोपीय देशों में प्रशिक्षण में भाग लेते थे। 1973 में "रक्तहीन" तख्तापलट में, राजा ज़हीर शाह को हटा दिया गया था और मोहम्मद दाउद खान देश के राष्ट्रपति बने थे। = सन्दर्भ =
ज़रीना वहाब
ज़रीना वहाब हिन्दी फ़िल्मों की एक अभिनेत्री हैं।
व्यक्तिगत जीवन
== ज़रीना वहाब ने हिंदी फिल्मों के अलावा तमिल, तेलुगु फिल्मों में भी अभिनय किया है । ज़रीना वहाब का जन्म 17 जुलाई 1959 में विशाखपटनम में हुआ था। ज़रीना वहाब हिंदी के अलावा, तेलुगु, उर्दू और अंग्रेजीं भाषा का पूरा ज्ञान रखतीं हैं। उनकी दो बहनें और एक भाई है। ज़रीना वहाब ने एफटीआईआई पुणे से अभिनय का प्रशिक्षण प्राप्त किया है।  ज़रीना वहाब ने अपने करियर की शुरुआत फिल्म इश्क इश्क इश्क से की थी जो कुछ खास नहीं रही। हिंदी सिनेमा में ज़रीना वहाब को पहचान फिल्म चितचोर से मिली। चितचोर में ज़रीना वहाब के अभिनय की लोगों ने बेहद तारीफ़ की। इसके बाद वह फिल्म जज्बात में राज बब्बर के संग दिखाई दी, ज़रीना वहाब को फिल्म घरौंदा के लिए फिल्म फेयर के बेस्ट एक्ट्रेस का नॉमिनेशन भी मिल चुका है। ज़रीना वहाब की शादी अभिनेता आदित्य पंचोली से हुई है। इनके बेटा और एक बेटी है। बेटी का नाम सना पंचोली है। बेटे का नाम सूरज पंचोली है। 1986 में फिल्म ‘कलंक का टीका’ में अभिनेता आदित्य पंचोली के साथ स्क्रीन शेयर करते समय ज़रीना बहाब को उनसे प्यार हो गया। उस समय इस इंडस्ट्री में आदित्य पंचोली न्यू कमर थे। इसके बाद दोनों ने अपनी इस पहली मुलाकात के 20 दिनों बाद शादी कर ली ज़रीना बहाब आदित्य से 6 साल बड़ी हैं। शादी के बाद ज़रीना बहाब ने फिल्मों में काम करना बंद कर दिया । आदित्य पंचोली अपनी फिल्मों से कम बल्कि अपने गुस्से की वजह से ज्यादा चर्चाओं में रहते हैं। ==
अधोला,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)